बीआरसी राजेंद्र सिंह तंवर ने डीईओ को पत्र लिखकर बताया कि गोसिया रोड चंदन नगर स्थित अप्सरा स्कूल का पीएस नंबर 8243 और डायस कोड 232060100115 है। इस स्कूल का प्रकरण लोकायुक्त में चल रहा है। इस स्कूल ने बीआरसी कार्यालय में मान्यता के लिए आवेदन नहीं दिया है। बावजूद डीईओ कार्यालय से 23 अगस्त 2017 को स्कूल को मान्यता दे दी गई। बीआरसी ने उक्त स्कूल की मान्यता निरस्त करने के साथ ही दोषियों पर अनुशासनात्मक कार्रवाई का निवेदन भी किया।